EEN - Hrvatska

New Alpe Adria Chambers Network - multilateralni poslovni sastanci, Celje
2010-09-09 14:30 (Europe/Zagreb)
Hrvatska gospodarska komora – Županijska komora Rijeka, Europska poduzetnička mreža Hrvatske, poziva Vas na multilateralne poslovne sastanke koji će se održati dana 09. rujna 2010. godine tijekom 43. Međunarodnog sajma MOS u Celju.
Događanje je organizirano u okviru mreže komora Nova Alpe Adria, a u suradnji Obrtničke komore Slovenije i Gospodarskih komora Trst, Udine, Koruška, Slovenija, Rijeka i Pula te Centra za vanjsku trgovinu regije Veneto.
U poslovnim će razgovorima sudjelovati tvrtke iz Slovenije, regije Friuli Venezia Giulia, Veneto, Koruške, Istarske i Primorsko-goranske županije, kao i tvrtke iz Mađarske, Slovačke, Njemačke, Bosne i Hercegovine, Srbije i Kosova, a isti će se fokusirati na korištenje obnovljivih izvora energije u relevantnim sektorima, poput graditeljstva (solarne ploče, arhitektura, ekološki prihvatljivi građevinski materijali, biomasa), metaloprerađivačke industrije, proizvodnje i prerade drva i plastike, elektrotehničkog i elektroničkog sektora (sustavi za grijanje i hlađenje, izolaciju, rasvjetu).
Sudjelovanje je potrebno potvrditi dostavom ispunjenog obrasca (u privitku) putem e-pošte na bkalokira@hgk.hr. Prijave se primaju do 06. kolovoza 2010. Kotizacija se ne naplaćuje. Službeni radni jezik je engleski.
Za sve dodatne informacije, molimo da nam se slobodno obratite (Blanka Kalokira, T 051/209 169, Gabrijela Milin T 051/209-172).

2. Informativni dan - FP7 u Transportu
2010-07-09 14:30
Nastavljajući tradiciju vrlo uspješnog “Informativnog dana – FP7 u zrakoplovstvu” koji je održan u ožujku 2008., u privitku se nalaze informacije o „2. Informativnom danu – FP7 u transportu” koji će se održati 09.07.2010. na Fakultetu strojarstva i brodogradnje Sveučilišta u Zagrebu, u organizaciji MZOŠ RH, FSB te pod pokroviteljstvom Europske komisije.
Molimo da svoje sudjelovanje potvrdite slanjem priloženog Prijavnog lista.

TAIEX ekspertna misija „Obnovljivi izvori energije
2010-07-05 13:15 - 2010-07-09 13:15
U cilju pozicioniranja Varaždinske županije kao regije izvrsnosti za korištenje obnovljivih izvora energije, ŽK Varaždin će u organizaciji TAIEX-a u razdoblju od 5.-9. srpnja 2010. za predstavnike grupacije „Obnovljivih izvora energije i energetske učinkovitosti” održati četverodnevni program pod nazivom „Obnovljivi izvori energije” uz sudjelovanje eksperta gosp. Jaana Teppa (Estonska agencija za klimu i energiju).
Prvi dan ekspertne misije posvećen je općoj procjeni usklađenosti hrvatskog i EU tržišta energije iz obnovljivih izvora o čemu će uvodno govoriti gosp. Igor Raguzin, načelnik Odjela za obnovljive izvore i energetsku učinkovitost u Ministarstvu gospodarstva, rada i poduzetništva. Narednih dana misije ekspertna skupina će se fokusirati na regionalni održivi razvoj i aktivnosti relevantnih regionalnih i lokalnih institucija u cilju maksimiziranja korištenja OIE uz sudjelovanje predstavnika Varaždinske županije, Grada Varaždina i ŽK Varaždin. Mogućnosti sufinanciranja projekata, kao tema zanimljiva i za tvrtke i za institucije, bit će predstavljena trećeg dana ekspertne misije, a uz gosp. Jaana Teppa o financijskim izvorima će govoriti gosp. Hrvoje Sučić iz HBOR-a.

POZIV NA 11. SASTANAK POSLOVNO - ZNANSTVENOG KLUBA
2010-07-02 16:15
Institut „Ruđer Bošković”, Poslovno inovacijski centar – BICRO, Sveučilište u Zagrebu i Hrvatska gospodarska komora pozivaju Vas na deveti sastanak Poslovno – znanstvenog kluba, koji će se održati
u petak 2. srpnja o.g. u 14 sati u Institutu RUĐER BOŠKOVIĆ
u Zagrebu, Bijenička 54 – Dvorana III. Krilo
uz slijedeći dnevni red:

Naziv izlaganja: The translation of scientific ideas into business opportunities

Izlagatelj: Dr Boro Dropulić

Naziv izlaganja: Current status and future prospectives of technology

transfer at the Croatian Ruđer Bošković Institute
Izlagatelj: Dr Danica Ramljak
3. Rasprava/Razno
Moderator skupa: Srđan Novak, Sveučilište u Zagrebu
Poslovno-znanstveni klub osnovan je radi unaprjeđenja poslovne povezanosti znanstvene zajednice i gospodarstva, a u svrhu poticanja proizvodnje i izvoza novih proizvoda temeljenih na domaćem stvaralaštvu.

Info dani "FP7 REGPOT" u Zagrebu i Rijeci
2010-06-29 14:15 - 2010-07-01 14:15
Hrvatski institut za tehnologiju organizira
2 FP7 REGPOT info dana
29.6. 2010. u Zagrebu i 1.7. 2010. u Rijeci.
Koncept oba info dana će biti isti, a predavači različiti (različite uspješne priče).

FP7 REGPOT natječaj (šifra FP7-REGPOT-2011-1) je namijenjen ojačavanju istraživačkih kapaciteta vrlo perspektivnih istraživačkih institucija iz svih područja znanosti kroz projekt u vrijednosti do 4 milijuna eura.
Info dan će obuhvatiti pojedinosti o novom REGPOT natječaju koji izlazi 30. srpnja i traje do 7. prosinca, zatim prezentacije uspješnih HR REGPOT priča. Na kraju će biti riječi o tome kako se evaluira REGPOT projekt uz savjete kako napisati kvalitetan REGPOT prijedlog projekta.
PRIJAVA je online na www.hit.hr. Kotizacija se ne plaća.
VRIJEME I MJESTO:
ZAGREB: Info dan će se održati 29. lipnja 2010. u Zagrebu na Fakultetu elektrotehnike i računarstva Sveučilišta u Zagrebu, Unska 3, Siva vijećnica, s početkom u 9.30h.
RIJEKA: Info dan će se održati 1. srpnja 2010. u Rijeci na Medicinskom fakultetu Sveučilišta u Rijeci, Braće Branchetta 20, Predavaona br. 2 s početkom u 10.30h
KOME JE NAMIJENJEN INFO DAN (REGPOT NATJEČAJ)?
Natječaj je prvenstveno namijenjen perspektivnom istraživačkim institucijama koje kroz ovaj projekt mogu ojačati svoje istraživačke kapacitete.
DETALJI O REGPOT NATJEČAJU
REGPOT natječaji namijenjeni su ojačavanju istraživačkih kapaciteta vrlo perspektivnih istraživačkih institucija kroz aktivnosti zadane od strane Europske komisije.
Natječaj će izaći 30. srpnja .2010. pod šifrom FP7-REGPOT-2011-1 “Unlocking and developing the Research Potential of research entities established in the EU´s Convergence Regions and Outermost regions”.
Rok za prijavu prijedloga projekta bit će 7.12.2010.
Budžet natječaja bit će oko 65 milijuna eura, a budžet projekta može biti maksimalno 4 milijuna eura.
Nadalje, 30% budžeta projekta može se koristiti za opremu.

Informativni dan: FP7 Okoliš
2010-06-29 10:00
Dana 29. lipnja 2010. u velikoj dvorani Ministarstva znanosti, obrazovanja i športa održat će se FP7 informativni dan za područje Okoliša (uključujući klimatske promjene).
S obzirom da je objava natječaja za ovo područje najavljena za 30. srpnja 2010. naglasak će biti na novom Radnom programu za 2011., a predviđeno je i sudjelovanje predstavnika Europske komisije iz DG-a RTD.
Program i prijavnica događanja nalazi se ovdje, ispunjenu prijavnicu potrebno je najkasnije do 22. lipnja 2010. poslati na marina.peniclevada@mzos.hr
Osoba za kontakt:Marina Penić LevadaNacionalna osoba za kontakt za FP7 podučje OkolišaMinistarstvo znanosti, obrazovanja i športaDonje Svetice 3810 000 ZagrebTel. 01/ 4594 347

DESETI SASTANAK POSLOVNO - ZNANSTVENOG KLUBA
2010-06-15 10:45
U Zagrebu će se u organizaciji Sveučilišta u Zagrebu, Hrvatske gospodarske komore i Poslovno-inovacijskog centra Hrvatske – BICRO d.o.o. održati deseti sastanak Poslovno – znanstvenog kluba dne. 15. lipnja 2010. s početkom u 14 sati u Europskom domu, Zagreb, Jurišićeva 1/I kat .
Moderator skupa: prof. dr. sc. Srđan Novak, Sveučilište u Zagrebu.
Dnevni red:1. Naziv izlaganja: Inovativnost, konkurentnost i produktivnost u izvoznom poslovanju malih tvrtkiIzlagatelj: Željko Goja – tvrtka HISTEC d.o.o., Zadar
2. Naziv izlaganja: Digitalna obrada slike i računalni vid: od teorije do primjenaIzlagatelj: prof. dr. sc. Sven Lončarić – Fakultet elektrotehnike i računarstva, Zagreb
3. Rasprava/Razno
Nakon izlaganja uslijediti će rasprava u neformalnom druženju.Poslovno-znanstveni klub osnovan je radi unaprjeđenja poslovne povezanosti znanstvene zajednice i gospodarstva, a u svrhu poticanja proizvodnje i izvoza novih proizvoda temeljenih na domaćem stvaralaštvu.
Prijava zainteresiranih za sudjelovanje u radu Kluba moguća je na: een@bicro.hr.

Posjet gospodarskog izaslanstva Luksemburga
2010-06-10 14:30
Gospodarski i trgovinski ured pri Veleposlanstvu Kraljevine Belgije u Zagrebu organizira 10. lipnja 2010. godine prvi po redu posjet Gospodarskog Izaslanstva Luksemburga u okviru prvog državnog posjeta Velikog Vojvode od Luksemburga. U sklopu posjeta, u hotelu Regent Esplanade, Zagreb, održat će se individualni razgovori između predstavnika luksemburških i hrvatskih tvrtki o mogućnostima suradnje i uspostave poslovnih odnosa, kao i seminar iz područja ekonomije i financija Luksemburga, koji će otvoriti sam Veliki Vojvoda od Luksemburga.
Događaj će završiti u ugodnom tonu domjenka za sve sudionike.
Cilj gospodarske misije je razmjena informacija o tržištima hrvatske i luksemburga, kao i predstavljanje hrvatskih tvrtki luksemburškim te obrnuto.

U privitku se nalazi prijavni obrazac, raspored događanja (individualni susreti, seminar, domjenak) kao i kratki opis luksemburških tvrtki kako biste dobili što bolji uvid u njezino područje poslovanja.

Seminar „Elementi procesa komercijalizacije tehnologije", Čakovec
2010-06-10 09:30
Pozivamo vas na seminar „Elementi procesa komercijalizacije tehnologije: osnivanje novog poduzeća i alternativni pristupi” koji će se održati 10. lipnja 2010. godine s početkom u 10.00 sati u poslovnim prostorima REDEA-e, Bana Josipa Jelačića 22 (kompleks bivše vojarne), Čakovec.
Više informacija o seminaru nalazi se ovdje.

FP7 INFO DAN: „ISTRAŽIVANJE U KORIST MALIH I SREDNJIH PODUZEĆA“
2010-06-07 15:15
07.06.2010. u prostorijama HGK, Heinzelova 69 (poslovni centar ALMERIA) u Zagrebu, održat će se Info dan Sedmog okvirnog programa (FP7) na temu „Istraživanje u korist malih i srednjih poduzeća”.
Info dan zajednički organiziraju Hrvatski institut za tehnologiju i Hrvatska gospodarska komora, a program događanja se nalazi u privitku.
Kotizacija se ne plaća, a na web stranicama HIT-a već danas možete se registrirati za Info dan. www.hit.hr

Konferencija „ViaQA 10 - A software Testers` Event
2010-06-04 15:45
Tvrtka 5 Minuta u suradnji s Tehnologijsko-razvojnim centrom – TERA, Vas poziva na jednodnevnu konferenciju „ViaQA 10 – A software Testers` Event” koja će se održati 04.06.2010. u prostorijama TERA (Osijek, Trg Lj. Gaja 6), u okviru Europskog poduzetničkog tjedna.
Konferencija je namijenjena svim zainteresiranima za sigurnost softvera i testiranje njegove kvalitete kako bi jamčio širok broj korisnika. Prvi dio konferencije je planiran kroz predavanje, a u poslijepodnevnim satima možete sudjelovati na radionici za testiranje web aplikacija pomoću alata Watir. Kvalitetu Konferencije i dinamičnost predavanja jamče stručnjaci toga područja.
Konferencija će biti organizirana uz potporu Europske poduzetničke mreže – EEN koja će omogućiti sudjelovanje bez kotizacije. EEN ujedno poziva sve sudionike konferencije na sudjelovanje u bilateralnim poslovnim susretima (Business Event) u svrhu povezivanja s interesnim tvrtkama i potencijalnim partnerima, kako bi prezentirali svoju ponudu i/ili potražnju, te razmotrili moguću suradnju. Bilateralni poslovni sastanci će se održavati u intervalima od 15-30 min.
Više informacija i program konferencije, možete pogledati na http://viaqa.mobi/programme/

WIPO ljetna škola 2010.
2010-05-31 15:15 - 2010-06-11 15:15
Akademija Svjetske organizacije za intelektualno vlasništvo (WIPO Worldwide Academy) sa sjedištem u Ženevi, Švicarska, u suradnji s Državnim zavodom za intelektualno vlasništvo i Sveučilištem u Dubrovniku, organizira po treći puta međunarodnu Ljetnu školu za intelektualno vlasništvo u Hrvatskoj. Sve dodatne informacije nalaze se u prilogu.

Poslovni susreti: Naftna industrija, obnovljivi izvori energije i zaštita okoliša
2010-05-27 15:45 - 2010-05-28 15:45
Tehnologijsko-razvojni centar u Osijeku d.o.o. i Tehnološki park Varaždin d.o.o.pozivaju Vas na
BROKERAGE EVENT 27.-28.svibnja 2010. u Osijeku
Naftna industrija, obnovljivi izvori energije i zaštita okoliša
Organizator: Tehnologijsko-razvojni centar u Osijeku d.o.o. – TERASuorganizatori: Tehnološki park Varaždin d.o.o. – TPV Poslovno inovacijski centar Hrvatske d.o.o. – BICRO Hrvatska gospodarska komora – HGK
U svrhu potpore inovativnom poduzetništvu, Članice konzorcija Europske poduzetničke mreže EEN Vas pozivaju na sudjelovanje u bilateralnim poslovnim susretima (eng. Brokerage Event) koji će se održati 27.-28.05.2010. godine, tijekom održavanja Sajma EXPO (18. Međunarodni sajam graditeljstva, 11. Obrtnički sajam te 3. Sajam obrazovanja EXPERT 2010.) Svim sudionicima nudi se mogućnost sudjelovanja na Brokerage Event-u u svrhu povezivanja s interesnim tvrtkama iz drugih zemalja i promoviranje na sajmu EXPO.
Područje interesa za sudionike:o Naftna industrijao Obrada taloga i fluida iz spremnika suhe nafte i otpadnih jamao Obnovljivi izvori energijeo Građevinarstvo i zaštita okoliša
Uz potporu Europske poduzetničke mreže – EEN, sudionicima će sudjelovanje biti omogućeno bez naknade.

''Promocija europskih proizvoda kroz ''Made In'' i znakova kvalitete''
2010-05-26 15:00
S obzirom na trenutnu problematiku utvrđivanja pravila podrijetla industrijskih proizvoda unutar Europske unije, Unioncamere del Veneto u suradnji s Hrvatskogm gospodarskom komorom organizira konferenciju pod nazivom
”Promocija europskih proizvoda kroz ”Made In” i znakova kvalitete”
(”The promotion of european products through Made In and quality brands”)
koja će se održati u Predstavništvu HGK u Bruxellesu 26. svibnja 2010. godine.
Unutar konferencije gdin. Trpimir Župić, direktor Centra za kvalitetu HGK, će predstaviti projekte ”Izvorno Hrvatsko” i ”Hrvatska kvaliteta”. Na konferenciji će se također predstaviti talijanski i hrvatski industrijski sektori sa ciljem ukazivanja na važnost podrijetla u industriji a sa ciljem zaštite potrošača i poboljšanja konkurencije unutar EU.
U tu svrtku gdin Zoran Barišić, pomoćnik direktora Sektora industrije HGK, će predstaviti hrvatski industrijski sektor, odnosno potporu HGK pri izvozu hrvatskih industrijskih proizvoda. Također će se predstaviti i Zlatarna Križek kao primjer tvrke koja, sa znakom Hrvatska kvaliteta, uspješno posluje. Ujedno konferencija će okupiti predstavnike europskih institucija, industrije, predstavnika udruga potrošača predstavnike komora, regija i gradova u Bruxellesu.
Pitanje o označavanju podrijetla robe u EU aktualno je još od 2003. godine kada su pojedine članice pokrenule tu inicijativu zahtijevajući obvezno označavanje podrijetla uvoznih ali i europskih proizvoda. Nakon produženih konzultacija Europska komisija 2005. predlaže ”Made in” regulativu koja zahtjeva upotrebu oznake podrijetla za pojedine uvozne proizvode (Council Regulation on the indication of the country of origin of certain products imported form third countries).
Naime, prema gore spomenutom prijedlogu EK, oznaka podrijetla (made in znak) je znak koji označava geografsko podrijetlo proizvoda. Osim uvoznih proizvoda označavanje podrijetla može se zahtijevati i za domaće proizvode, na samo određene proizvode ili na sve proizvode, no isto tako države članice mogu dobrovoljno označavati podrijetlo proizvoda. Svrha označavanja podrijetla je transparentnost te informiranje krajnjeg potrošača, ali i smanjenje mogućeg krivotvorenja proizvoda koji narušavaju ugled europskih proizvođača. Oznaka proizvoda mora biti stalna i neobrisiva, vidljivo istaknuta te napisana tako da je lako razumljiva za krajnjeg potrošača.
Trenutno EU nema obvezu označavanja podrijetla za industrijske proizvode, carinska kontrola podrijetla nije predviđena EU zakonodavstvom te ujedno nema dogovora oko zajedničke definicije što bi točno oznaka ”Made in” trebala predstavljati. Naime, pojedine države članice već označavaju podrijetlo robe, ali na dobrovoljnoj osnovi.
Konačni prijedlog Komisije o označavanju podrijetla (COM(2005) 661 final) je rezultat dugotrajnih konzultacija započetih 2003. godine, sa interesnim predstavnicima industrijskih udruženja, potrošačkih grupacija te državama članicama. Prevladalo je mišljenje o važnosti označavanja podrijetla proizvoda, kako u korist potrošača tako i u korist europskih proizvođača. Prema tome Komisija je odredila ”made in” ciljeve:• ponovno uspostavljanje istih uvjeta za sve (eng. ”level playing field”) s trgovinskim partnerima koji zahtijevaju označavanje podrijetla (SAD, Kanada, Japan,Kina, itd.);• stvaranje transparentnost proizvoda;• omogućavanje informiranosti potrošača kod izbora proizvoda;• smanjenje mogućnosti korištenja neovlaštenih i zavaravajućih oznaka podrijetla;• poboljšanje konkurentnosti europskih proizvoda.
U skladu s Općim sporazumom o tarifama i trgovini (GATT), Komisija predlaže uvođenje obveznih oznaka podrijetla za određene uvozne industrijske proizvode (koža, tekstil, obuća, keramika, staklo, nakit, namještaj, raznih četki i metli) isključujući ribarske i prehrambene proizvode. Predložena regulativa se prvenstveno odnosi na uvozne proizvode. Zbog ranije potpisanih ugovora kojima se određuje vanjska trgovina, ova regulativa se ne odnosi na zemlje Europske ekonomske zajednice (EEA) te Turske.
Također se određuje kako se oznaka podrijetla mora provoditi prema načelu ne-preferencijalnog podrijetla. Mora se naglasiti kako oznaka podrijetla nije u svrhu kampanje ”kupujmo europsko”, već je na krajnjim potrošačima da prema svojem izboru odluče koji će proizvod kupiti.
Europska komisija smatra kako potrošači trebaju ovakvu vrstu informacije te da su troškovi implementacije oznake vrlo niski. Procjenjuje se da bi troškovi mogli biti u visini od 1% ukupnog troška proizvodnje?
S obzirom o neslaganju članica EU o tome pitanju, još uvijek traju opsežne konzultacije i diskusije unutar svih interesnih grupa EU. Činjenica je da prijedlog Komisije za određivanjem podrijetla proizvoda iz trećih zemalja za sada nije dobro prihvaćen među većinom zemalja članica EU, dok za druge članice predstavlja vrlo važno pitanje. Ostale države članice koje još nisu iznijele svoje mišljenje ili su suzdržane, čekaju daljnje prijedloge Komisije.

DEVETI SASTANAK POSLOVNO - ZNANSTVENOG KLUBA
2010-05-11 10:00
Poslovno inovacijski centar – BICRO, Sveučilište u Zagrebu i Hrvatska gospodarska komora pozivaju Vas na deveti sastanak Poslovno – znanstvenog kluba, koji će se održati u utorak 11. svibnja o.g. s početkom u 14 sati u Europskom domu, Zagreb, Jurišićeva 1/I kat.Moderator skupa: Srđan Novak, Sveučilište u Zagrebu.
Dnevni red:1. Naziv izlaganja: Hrvatska brodogradnja i stanje važnijih tehnologija u gradnji brodaIzlagatelj:prof. Ivan Juraga – Fakultet strojarstva i brodogradnje, Zagreb
2. Naziv izlaganja: Razvoj i globalni izvoz proizvoda znanja iz Hrvatske Izlagatelj: Zvonimir Viduka, dipl.ing. – tvrtka ALTPRO d.o.o., Zagreb
3. Rasprava/Razno
Poslovno-znanstveni klub osnovan je radi unaprjeđenja poslovne povezanosti znanstvene zajednice i gospodarstva, a u svrhu poticanja proizvodnje i izvoza novih proizvoda temeljenih na domaćem stvaralaštvu.
Nadamo se da ćete se odazvati ovom pozivu te ukoliko ste zainteresirani možete iskazati interes za sudjelovanje u radu Kluba na een@bicro.hr.

Seminar: Istraživanje i razvoj kao temelj inovativnog poslovanja
2010-05-07 15:00
Poslovno – inovacijski centar Hrvatske – BICRO d.o.o., glavni partner u Europskoj poduzetničkoj mreži zadužen za koordinaciju aktivnosti i partnera za pitanja inovacija, transfera znanja i tehnologije poziva Vas na seminar:Istraživanje i razvoj kao temelj inovativnog poslovanja
Seminar će se održati 07. svibnja 2010. god. 10,00-14,00h u prostorima Hrvatske gospodarske komore (Vijećnica), Rooseveltov trg 2, Zagreb
Poduzetnici će na seminaru moći čuti o važnosti ulaganja u istraživanje i razvoj kao strategiji za postizanje veće konkurentnosti, o sustavu poreznih olakšica koje tvrtke, mali i srednji poduzetnici te obrtnici mogu ostvarivati za ulaganja u istraživanje i razvoj, te će saznati bitne odrednice upravljanja intelektualnim vlasništvom u zajedničkim razvojnim projektima.
Cilj seminara je informirati male i srednje poduzetnike o koristima ulaganja u razvoj novih proizvoda, usluga i procesa te potaknuti suradnju između gospodarstva i znanstvene zajednice, zbog povoljnog djelovanja na inovacijsku sposobnost poduzeća.
Seminar je prvenstveno namijenjen malim i srednjim poduzetnicima, no poželjno je sudjelovanje i predstavnika znanstvene zajednice kao i svih ostalih koje zanima ova tema.
Za sve zainteresirane seminar je besplatan. Zbog ograničenog broja mjesta lijepo vas molimo, ukoliko ste zainteresirani da svoju nazočnost najavite do 05.05.2010. na tanja.kucera@bicro.hr.

II Hrvatsko mađarski poslovni forum
2010-05-05 14:00 - 2010-05-06 14:00
Nakon uspješno organiziranog prvog Hrvatsko – mađarskog foruma iz područja zaštite okoliša održanog u ožujku prošle godine, dogovoren je i uzvratni susret, odnosna njegov nastavak koji će se održati ove godine, 05. i 06. svibnja u Budimpešti.
Uoči održavanja prošlogodišnjeg Foruma potpisan je i Memorandum o razumijevanju između Saveza pružatelja usluga i proizvođača u zaštiti okoliša i Hrvatske gospodarske komore o suradnji na području zaštite okoliša koje su prepoznale prednosti zajedničke suradnje u cilju podizanja razine razvoja u industriji zaštite okoliša u Hrvatskoj i Mađarskoj, potrebu međusobne razmjene informacija, te proširenja unutarnjeg i vanjskog tržišta njihovih proizvoda, usluga, tehnologija i ulaganja.
Ovogodišnji Hrvatsko – mađarski poslovni forum biti će podijeljen u dva dana.
Prvi dan posjeta predviđen je za terenske posjete dvjema tvrtkama – Tvrtki ALCUFER http://www.alcufer.hu/home.html, koja se bavi zbrinjavanjem i reciklažom otpada iz autoindustrije – Posjet spalionici smeća Komualnog poduzeća Budimpešta u Rákospaloti koja je dobila financijsku potporu iz EU fondova
Drugi dan Foruma biti će podijeljen u dva dijela:
a) plenarni dio u kojem će biti predstavljeno stanje zaštite okoliša te mogućnosti za investiranje u Mađarskoj i Hrvatskoj b) bilateralni razgovori između tvrtki
Bilateralni razgovori biti će organizirani na način da će sve prijavljene hrvatske tvrtke na svoj e-mail dobiti popis svih prijavljenih mađarskih tvrtki sa opisom njihove djelatnosti kako bi se unaprijed mogle pripremiti, proučiti profile tvrtki i unaprijed dogovoriti s kojim tvrtkom žele razgovarati.
Osim toga Hrvatske tvrtke imat će priliku u plenarnom dijelu i same se predstaviti putem prezentacija.
Za sudjelovanje na Forumu neće se plaćati participacija, a zainteresiranim tvrtkama će biti ponuđen povoljniji hotelski smještaj u hotelu Novotel Budapest Danube. Mađarski Savez za zaštitu okoliša osigurat će svim sudionicima prijevoz za terenske posjete prvoga dana kao i prijevoz od hotela do Mađarskog Saveza pružatelja usluga i proizvođača u zaštiti okoliša (“Assoctiation of Environmental Enterprises”) gdje će se održati bilateralni razgovori drugog dana.
Za sve sudionike iz Hrvatske prijevoz na Forum u Mađarsku bit će organiziran autobusom čiji trošak snosi HGK.
Ovaj Forum bit će izvrsna prilika hrvatskim tvrtkama da se predstave mađarskoj strani, upoznaju sa posljednjim dostignućima na ovome području, razmjene informacije kao i transfer tehnologije ili ostvare profesionalnu suradnju.
U privitku šaljemo prijavu i preliminarni program za navedeni skup te molimo sve zainteresirane tvrtke da svoje sudjelovanje prijave zaključno sa 20. travnjem 2010 na slijedeći e-mail ispahic@hgk.hr

OSIJEK: Info-dan „Mogućnosti za poduzetnike iz Programa za inovacije i konkurentnost - CIP"
2010-05-04 11:45
Pozivamo Vas na info-dan Mogućnosti za poduzetnike iz EU Programa za konkurentnost i inovacije (CIP), koji će se u suorganizaciji Ministarstva gospodarstva, rada i poduzetništva (MINGORP) te Hrvatske gospodarske komore – Europske poduzetničke mreže Hrvatska i Županijske komore Osijek, održati 04. svibnja 2010. godine u Županijskoj komori Osijek, s početkom u 12 sati.
Info-dan u Osijeku peti je u nizu ciklusa Info-dana koje EEN organizira u suradnji s MINGORP-om, na temu Programa CIP, u više hrvatskih gradova, kao što su Zagreb, Čakovec, Pula, Rijeka, Split, i Varaždin.
U okviru ovog poludnevnog info-dana, zainteresiranim poduzetnicima će se predstaviti ovaj opsežan program Europske unije, koji pod jednom kapom obuhvaća razne vidove potpore poduzetništvu i inovacijama, a prema programu u prilogu. Tako će se primjerice predstaviti potprogram namijenjen ekološkim inovacijama, mogućnosti predlaganja ICT projekata za javni sektor te mogućnosti financiranja akcija na području nove i obnovljive energije te unapređenje energetske učinkovitosti. Uvodno će biti predstavljen projekt Europske poduzetničke mreže Hrvatska (EEN) koji je također financiran iz CIP-a, a koji provodi Hrvatska gospodarska komora, kao i usluge koje se u okviru ovog projekta pružaju hrvatskim poduzetnicima. Program CIP predstavit će nacionalne kontakt osobe zadužene za svaki stup odnosno potprogram CIP-a iz nadležnih hrvatskih institucija (MINGORP i APIS IT).
Molimo Vas da svoje sudjelovanje potvrdite dostavom ispunjene prijavnice (u prilogu) putem e-pošte jradic@hgk.hr ili na hgkos@hg.hr fax 031 223 824 ili 031 213 406, najkasnije do 30. travnja 2010.

PULA: Info-dan „Mogućnosti za poduzetnike iz Programa za inovacije i konkurentnost - CIP"
2010-04-29 11:45
Pozivamo Vas na info-dan Mogućnosti za poduzetnike iz EU Programa za konkurentnost i inovacije (CIP), koji će se u suorganizaciji Ministarstva gospodarstva, rada i poduzetništva (MINGORP) te Hrvatske gospodarske komore – Europske poduzetničke mreže Hrvatska i Županijske komore Pula, održati
29. travnja 2010. godine (četvrtak) u 11,00 satiu Velikoj dvorani Županijske komore Pula, Cararrina 5
Info-dan u Puli prvi je u nizu ciklusa Info-dana koje EEN organizira u suradnji s MINGORP-om, na temu Programa CIP, u više hrvatskih gradova, kao što su Zagreb, Osijek, Pula, Rijeka, Split, i Varaždin.
U okviru ovog poludnevnog info-dana, zainteresiranim poduzetnicima će se predstaviti ovaj opsežan program Europske unije, koji pod jednom kapom obuhvaća razne vidove potpore poduzetništvu i inovacijama, a prema programu u prilogu. Tako će se primjerice predstaviti potprogram namijenjen ekološkim inovacijama, mogućnosti predlaganja ICT projekata za javni sektor te mogućnosti financiranja akcija na području nove i obnovljive energije te unapređenje energetske učinkovitosti. Uvodno će biti predstavljen projekt Europske poduzetničke mreže Hrvatska (EEN) koji je također financiran iz CIP-a, a koji provodi Hrvatska gospodarska komora, kao i usluge koje se u okviru ovog projekta pružaju hrvatskim poduzetnicima. Program CIP predstavit će nacionalne kontakt osobe zadužene za svaki stup odnosno potprogram CIP-a iz nadležnih hrvatskih institucija (MINGORP i APIS IT).
Molimo Vas da svoje sudjelovanje potvrdite dostavom ispunjene prijavnice (u prilogu) putem e-pošte lropac@hgk.hr ili hgkpu@hgk.hr ili faxa 052 211 875, najkasnije do 26. travnja 2010. Zbog ograničenog broja polaznika, rezervacija mjesta obavljat će se prema redoslijedu zaprimanja prijava, do popunjavanja kapaciteta dvorane.

RIJEKA: Info-dan „Mogućnosti za poduzetnike iz Programa za inovacije i konkurentnost - CIP"
2010-04-28 11:45
Dana 28. travnja 2010. godine u Hrvatskoj gospodarskoj komori – Županijskoj komori Rijeka održan je info dan ‘Mogućnosti za poduzetnike iz EU Programa za konkurentnost i inovacije (CIP)’. Info-dan u Rijeci četvrti je u nizu ciklusa Info-dana koje Hrvatska gospodarska komora – Europska poduzetnička mreža Hrvatske organizira u suradnji s Ministarstvom gospodarstva, rada i poduzetništva (MINGORP) na temu Programa CIP, u više hrvatskih gradova kao što su Zagreb, Čakovec, Osijek, Pula, Split i Varaždin.
U vrijeme kada se svjetska gospodarska scena suočava s posljedicama globalne ekonomske i financijske krize, Hrvatska gospodarska komora nastoji kontinuirano informirati hrvatske tvrtke o svim oblicima financiranja koji su dostupni kako iz nacionalnih tako i iz europskih fondova. Europska komisija imenovala je Hrvatsku gospodarsku komoru kao izravnu poveznicu između malih i srednjih poduzeća te europskih tijela odgovornih za provedbu EU programa. Tako je u okviru poludnevnog info-dana, zainteresiranim poduzetnicima predstavljen ovaj opsežan program Europske unije, Program za konkurentnost i inovacije (CIP), koji obuhvaća razne vidove potpore poduzetništvu i inovacijama.
Potprogram namijenjen ekološkim inovacijama predstavila je gđa Snježana Pavlovski, MINGORP, nacionalna kontakt točka za CIP EIP, dok je o mogućnostima predlaganja ICT projekata za javni sektor i mogućnostima financiranja akcija na području nove i obnovljive energije te unapređenja energetske učinkovitosti govorila gđa Iris Abramović, APIS IT d.o.o., nacionalna osoba za kontakt za ICT PSP, odnosno gdin Zoran Pačandi, MINGORP, stručni suradnik za energetsku učinkovitost.
Uvodno je predstavljen projekt Europske poduzetničke mreže Hrvatska (EEN) koji je također financiran iz CIP-a, a koji provodi Hrvatska gospodarska komora, kao i usluge koje se u okviru ovog projekta pružaju hrvatskim poduzetnicima. Pozivu na Info dan, koji sufinancira Europska unija kroz projekt Enterprise Europe Network, odazvao se značajan broj predstavnika kako malog, srednjeg i velikog poduzetništva, tako i znanstvenih institucija.

Međunarodno stručno savjetovanje i trening poduzetnica „Marketing, sajmovi i odnosi javnošću"
2010-04-26 15:00 - 2010-04-27 15:00
Županijska komora Varaždin u okviru rada Udruženja žena poduzetnica i obrtnica zemalja jugoistočne Europe organizira
međunarodno savjetovanje i trening za poduzetnice i obrtnice
„Marketing, sajmovi i odnosi s javnošću”
koji će se 26. – 27. travnja 2010. održati u hotelu «TURIST» u Varaždinu, Aleja kralja Zvonimira 1.
Predavanja i trening će održati etablirani njemački stručnjaci gosp. Hans-Jürgen Aberle, gosp. Rolf Weidmann i gđa Yvonne Neiser prema priloženom programu, a najavljen je dolazak poduzetnica iz Hrvatske, Bugarske, Rumunjske, Srbije, Makedonije, Albanije, Kosova, Moldavije, Crne Gore, Bosne i Hercegovine.
Ukoliko želite sudjelovati, popunjenu prijavnicu dostavite na adresu e-pošte rpapec@hgk.hr ili fax broj 042 405 401.
Broj sudionica je ograničen!Prijevod je osiguran!

SPLIT: Info-dan „Mogućnosti za poduzetnike iz Programa za inovacije i konkurentnost - CIP"
2010-04-26 11:45
Hrvatska gospodarska komora – Europska poduzetnička mreža Hrvatska i Županijska komora Split u suradnji sa Ministarstvom gospodarstva, rada i poduzetništva (MINGORP) organizira info-dan:
„Mogućnosti za poduzetnike iz EU Programa za konkurentnost i inovacije (CIP)”
Predavanje će se organizirati na dan 26. travnja 2010. godine u Županijskoj komori Split, s početkom u 12 sati.
U okviru ovog poludnevnog info-dana, zainteresiranim poduzetnicima će se predstaviti ovaj opsežan program Europske unije, koji pod jednom kapom obuhvaća razne vidove potpore poduzetništvu i inovacijama, a prema programu u prilogu. Tako će se primjerice predstaviti potprogram namijenjen ekološkim inovacijama, mogućnosti predlaganja ICT projekata za javni sektor te mogućnosti financiranja akcija na području nove i obnovljive energije te unapređenje energetske učinkovitosti. Uvodno će biti predstavljen projekt Europske poduzetničke mreže Hrvatska (EEN) koji je također financiran iz CIP-a, a koji provodi Hrvatska gospodarska komora, kao i usluge koje se u okviru ovog projekta pružaju hrvatskim poduzetnicima. Program CIP predstavit će nacionalne kontakt osobe zadužene za svaki stup odnosno potprogram CIP-a iz nadležnih hrvatskih institucija (MINGORP i APIS IT).
Zbog ograničenog broja polaznika molimo Vas da svoje sudjelovanje potvrdite dostavom ispunjene prijavnice (u prilogu) putem e-pošte nbusic@hgk.hr ili na broj faxa 021/346 956, najkasnije do 22.travnja 2010.
Sudjelovanje na seminaru je besplatno, a sufinancira se iz sredstava Europske poduzetničke mreže Hrvatske.

RADIONICA o financijskim i pravnim pitanjima u okviru FP7
2010-04-22 10:00
Četvrtak, 22.4.2010.(HIT, Planinska 1, 10-16h)
Pozivamo Vas da se prijavite na radionice o Sedmom okvirnom programu Europske Unije za istraživanje i razvoj u organizaciji Hrvatskog instituta za tehnologiju. Radionice će voditi Nacionalne kontakt osobe zaposlene u HIT-u, a ovisno o broju zainteresiranih radionice će se ciklički ponavljati.
Radionice će se održavati u prostorijama HIT-a, Planinska 1 od 10 do 16h
Sudionicima će biti omogućen rad na računalu kao i pristup internetu kako bi mogli praktično pratiti sadržaj te sukladno tome broj mjesta bit će ograničen na 12. Stoga, svim zainteresiranima preporučujemo da se što ranije registriraju.
Radionica obuhvaća isključivo financijsko-pravna pitanja u Sedmom okvirnom programu i namijenjena je onima koji se planiraju uključiti u FP7 projekte ili su već nositelji istih. Osim osoba koje su direktno vezane za sadašnje ili buduće FP7 projekte, radionica je namjena i osobama koje rade u financijskim i pravnim službama i na taj način prate projekte u kojima je njihova institucija partner.
Prvi dio radionice će imati fokus na financijska pitanja u FP7. Osim teoretskog dijela izlaganja biti će i praktične vježbe izrade budžeta te financijsko izvještaja (Form C). Druga polovina radionice bavit će se pravnim pitanjima, na način da će se obrađivati pravna pitanja i ključni pravni dokumenti s kojima se sudionici FP7 projekata susreću u svim stadijima projekta. Predavači na radionici su Jennifer Mary Kursan, Nacionalna kontakt osoba za financijska pitanja FP7 te Goran Zeković, Nacionalna kontakt osoba za pravna pitanja FP7.
ONLINE prijava
PROGRAM

CIP EKO-INOVACIJE: Projektna radionica
2010-04-21 16:00
Radionica – 21. travnja 2010.Hrvatska gospodarska komora, Rooseveltov trg 2, Zagreb
CIP je program usmjeren održivom razvoju inovativnog malog i srednjeg poduzetništva, usklađen s politikom zaštite okoliša, korištenjem obnovljivih izvora energije, uz mogućnost lakšeg pristupa financijskim oblicima pomoći i učenja na primjerima najbolje prakse.
Eko-inovacije, potprogram Programa Zajednice CIP, podrazumijevaju sve oblike inovacijskih aktivnosti koje rezultiraju ili čiji je cilj bitno poboljšanje zaštite okoliša. Eko-inovacije uključuju nove proizvodne procese, nove proizvode ili usluge te nove metode poslovanja i upravljanja, čije će korištenje ili provedba spriječiti ili znatno smanjiti rizike za okoliš, zagađenje i sve druge negativne posljedice uporabe resursa tijekom životnog ciklusa srodnih aktivnosti.
Početkom travnja ove godine otvara se treći po redu natječaj CIP Eko-inovacije kroz koji će i hrvatskim tvrtkama biti dostupna znatna financijska sredstva.
U svjetlu nadolazećeg natječaja Hrvatska gospodarska komora – Europska poduzetnička mreža organizira dvodnevno događanje s ciljem informiranja i educiranja hrvatskih tvrtki kako bi se uspješno prijavile na natječaj iz ovog Programa.
Drugog dana događanja, 21. travnja, sudionici će imati mogućnost sudjelovati na interaktivnoj radionici u okviru koje će korak po korak, uz vodstvo stručnog konzultanta za EU projekte, usvojiti nužna znanja o tome kako uspješno napisati aplikaciju i prijaviti projekt za Eko-inovacije.
Radionicu će održati gospodin Florijan Barišić, certificirani konzultant s iskustvom u EU projektima, iz konzultanska tvrtke Chronos Info.
Sudjelovanje na seminaru je besplatno, a financira se iz EU projekta Enterprise Europe Network. Osiguran je simultani prijevod.
Prijave se zaprimaju zaključno do 19. travnja 2010. na e-mail adresu jravlic@hgk.hr ili na broj faxa 01 48 26 352.

CIP EKO-INOVACIJE: Info dan i radionica
2010-04-20 15:30 - 2010-04-21 15:30
35 milijuna eura za „zelene inovacije”
Radi informiranja te educiranja hrvatskih poduzetnika o tome kako pripremiti kvalitetan projektni prijedlog, kako bi se tvrtke uspješno prijavile na natječaj iz programa Zajednice CIP Eko-inovacije, u Hrvatskoj gospodarskoj komori u organizaciji Europske poduzetničke mreže Hrvatske HGK 20. i 21. travnja održan je info dan i radionica na kojima su sudjelovali predstavnici 105 tvrtki. Program CIP Eko-inovacije namijenjen je malim i srednjim tvrtkama te pruža značajne mogućnosti sufinanciranja projekata iz područja inovativnog i ekološkog recikliranja, graditeljstva i zgradarstva, sektora hrane i pića te zelenog poslovanja.
Otvarajući info dan potpredsjednica HGK za gospodarstvo, europske integracije i pitanja EU Vesna Trnokop-Tanta naglasila je kako je Europska komisija imenovala Hrvatsku gospodarsku komoru direktnom poveznicom između malih i srednjih poduzeća te europskih tijela odgovornih za provedbu programa CIP Eko-inovacije. HGK je time postala neformalna točka za pružanje informacija o tom programu.
Kako je rekla, u razdoblju od 2008. do 2013. godine izdvojeno je 200 milijuna eura za inovativne projekte u području ekologije, a ove je godine predviđeno 35 milijuna eura. Inače, u Hrvatskoj je lani za razvoj i istraživanje izdvojeno 0,9 posto BDP-a. Edukacijom te sudjelovanjem u ovom programu hrvatskim se tvrtkama pruža mogućnost povećanja vlastite konkurentnosti te reagiranja na zahtjeve tržišta, istaknula je Trnokop-Tanta te napomenula kako je pripremljena i knjižica s pozitivnim primjerima onih koji su prošlih godina sudjelovali te realizirali sredstva iz tog programa.
Načelnica odjela maloga gospodarstva u Ministarstvu gospodarstva, rada i poduzetništva Dragica Karajić naglasila je kako Hrvatska sudjeluje u 12 europskih programa, a u programu CIP Eko-inovacija u sklopu programa „Konkurentnost i inovacije” sudjeluju od 2007. godine te se plaća godišnja članarina od 900.000 eura. Zajednički je cilj postići da što više dobro pripremljenih programa sudjeluje u ovom natječaju. Lani se prijavilo 10 tvrtki, no niti jedna nije zadovoljila uvjete za sudjelovanje u tom programu. Stoga se ovom radionicom treba upozoriti na što sve tvrtke moraju usmjeriti pozornost u izradi dokumentacije te pripremi programa, istaknula je Karajić.
Neformalna osoba za kontakt za Eko-inovacije u RH iz HGK Kristina Cappucci naglasila je kako ukupan proračun za CIP Program, koji je usmjeren održivom razvoju inovativnog malog i srednjeg poduzetništva te je usklađen s politikom zaštite okoliša, korištenjem obnovljivih izvora energije, iznosi ukupno 3,62 milijardi eura, a njegove komponente su: Poticanje poduzetništva i inovacija (EIP) u iznosu od 2,17 milijardi eura, Inteligentna Energija Europe (IEE) od 720 milijuna eura te ICT politike (ICT PSP) od 730 milijuna eura. Razdoblje trajanja programa je od 2007. do 2013. godine, a sredstva se raspoređuju godišnje.
Proračun projekta Eko-inovacije iznosi 200 milijuna eura, a četiri su prioriteta; recikliranje materijala, održivi građevinski proizvodi, hrana i piće te zeleno poslovanje – pametne javne nabave. Predviđena sredstva iznose 35 milijuna eura za 45 do 50 projekata, istaknula je Cappucci te dodala kako je natječaj za prijavu projektnih prijedloga te povlačenje sredstava iz ovog programa otvoren 13. travnja, a traje do 9. rujna ove godine do 17 sati. Početak implementacije prvih projekata je u travnju 2011. godine, a sufinancira se 50 posto ukupnih troškova. Maksimalno je trajanje ugovora tri godine.
Sudionici radionice upoznati su i s primjerom financiranog projekta „CAPS” – čišćenje naftnih mrlja talogom iz tvornice papira, o čemu je govorio Marko Likon, predstavnik Centra za tehnologiju i ekologiju – TEC iz Slovenije (dobitnik je sredstava iz programa CIP Eko-inovacije na natječaju 2008. godine).
Sudionici su mogli sudjelovati i u interaktivnoj radionici na kojoj su korak po korak dobili važne informacije o tome kako se prijaviti na poziv 2010., kako pronaći najbolje partnere, kako identificirati projektne ideje te uspješno proći proces planiranja i pisanja prijedloga projekta, savladati moguće teškoće pri upravljanju projektom itd. Također su putem Interneta mogli ostvariti i individualne konzultacije s predstavnikom Izvršne agencije za konkurentnost i inovacije (EACI).

RADIONICA o osnovama Sedmog okvirnog programa Europske Unije za istraživanje i razvoj
2010-04-20 10:45
Utorak, 20.4.2010.(HIT, Planinska 1, 10-16h)
Pozivamo Vas da se prijavite na radionice o Sedmom okvirnom programu Europske Unije za istraživanje i razvoj u organizaciji Hrvatskog instituta za tehnologiju. Radionice će voditi Nacionalne kontakt osobe zaposlene u HIT-u, a ovisno o broju zainteresiranih radionice će se ciklički ponavljati.
Radionice će se održavati u prostorijama HIT-a, Planinska 1 od 10 do 16h
Sudionicima će biti omogućen rad na računalu kao i pristup internetu kako bi mogli praktično pratiti sadržaj te sukladno tome broj mjesta bit će ograničen na 12. Stoga, svim zainteresiranima preporučujemo da se što ranije registriraju.
Prva u ciklusu radionica fokusirat će se na osnove FP7 programa.
Radionica uvodnog tipa namijenjena je svima koji su zainteresirani za sudjelovanje u Sedmom okvirnom programu bez obzira na znanstveno područje njihova rada te na tip ustanove na kojoj su zaposleni. Ovom radionicom će se pokušati približiti struktura FP7 programa, osnovni dokumenti koji su potrebni za njegovo razumijevanje te kako ih naći na internetu. Podnevni dio radionice namijenjen je općim pojmovima vezanim za financije projekata i pravnim aspektom. Predavači na radionici su Nacionalne kontakt osobe Ebonita Ćurković i Suzana Karabaić, Jennifer Mary Kursan i Goran Zeković.
ONLINE prijava
PROGRAM

VARAŽDIN: Info-dan „Mogućnosti za poduzetnike iz Programa za inovacije i konkurentnost - CIP"
2010-04-19 10:00
Pozivamo Vas na info-dan Mogućnosti za poduzetnike iz EU Programa za konkurentnost i inovacije (CIP), koji će se u suorganizaciji Ministarstva gospodarstva, rada i poduzetništva (MINGORP) te Hrvatske gospodarske komore – Europske poduzetničke mreže Hrvatska i Županijske komore Varaždin, održati 19. travnja 2010. godine u prostorijama Županijske komore Varaždin, s početkom u 10 sati.
Info-dan u Varaždinu jedan je u nizu ciklusa Info-dana koje EEN organizira u suradnji s MINGORP-om, na temu Programa CIP, u više hrvatskih gradova, kao što su Zagreb, Osijek, Pula, Rijeka, Split, i Čakovec.
U okviru ovog poludnevnog info-dana, zainteresiranim poduzetnicima će se predstaviti ovaj opsežan program Europske unije, koji pod jednom kapom obuhvaća razne vidove potpore poduzetništvu i inovacijama, a prema programu u prilogu. Tako će se primjerice predstaviti potprogram namijenjen ekološkim inovacijama, mogućnosti predlaganja ICT projekata za javni sektor te mogućnosti financiranja akcija na području nove i obnovljive energije te unapređenje energetske učinkovitosti. Uvodno će biti predstavljen projekt Europske poduzetničke mreže Hrvatska (EEN) koji je također financiran iz CIP-a, a koji provodi Hrvatska gospodarska komora, kao i usluge koje se u okviru ovog projekta pružaju hrvatskim poduzetnicima. Program CIP predstavit će nacionalne kontakt osobe zadužene za svaki stup odnosno potprogram CIP-a iz nadležnih hrvatskih institucija (MINGORP i APIS IT).
Ukoliko ste zainteresirani sudjelovati an info danu, molimo Vas, da ispunjenu prijavnicu (u prilogu) pošaljete na adresu e-pošte rpapec@hgk.hr ili na fax broj 042 405 401, najkasnije do 15. travnja 2010.
Sudjelovanje na seminaru je besplatno, a sufinancira se iz sredstava Europske poduzetničke mreže Hrvatske.

Posjet gospodarske delegacije drvnog sektora Milanu u travnju 2010.g.
2010-04-14 11:30 - 2010-04-19 11:30
14 – 19. travnja 2010.Sajam “I Saloni” Milano, Italija
Hrvatska gospodarska komora podržat će interes koji su iskazali hrvatski gospodarstvenici iz sektora drvoprerađivačke industrije organizacijom poslovnih razgovora s potencijalnim talijanskim partnerima za vrijeme trajanja sajma I Saloni koji se od 14 – 19. travnja 2010. godine održava u Milanu (http://www.cosmit.it/tool/home.php?s=0,2,67,71,75).
U delegaciji će sudjelovati predstavnici tvrtki Drvni klaster d.o.o., Požgaj d.o.o., Pana d.o.o, Pan Parket d.o.o, Šerif export – import d.o.o, Drvoproizvod d.d., FinvestCorp d.d., Lokve d.d., a cjelokupni drvni sektor Republike Hrvatske dodatno će biti predstavljen na info pultu Hrvatske gospodarske komore postavljenom u okviru izložbenog prostora tvrtke Ancona d.o.o. u salonu Eurocucine. Nositelj organizacije događanja je Županijska komora Rijeka – Europska poduzetnička mreža Hrvatske u partnerstvu s Europskom poduzetničkom mrežom Komore Milano, uz očekivanu potporu od strane Generalnog konzulata Republike Hrvatske u Milanu.
Za dodatne informacije molimo kontaktirajte gđu Blanku KalokiraT: 051/209 169 E: bkalokira@hgk.hrF: 051/216 033

B2B 4 Energy BROKERAGE EVENT, Energetska učinkovitost i obnovljivi izvori energije
2010-04-13 14:30
Hrvatska gospodarska komora – Županijska komora Rijeka i Europska poduzetnička mreža Hrvatske – partner je Europskoj poduzetničkoj mreži Bugarske u organizaciji B2B 4 Energy – EEN brokerage event-a. Radi se o događanju čiji je cilj razvoj poslovne i tehnološke suradnje na području energetske učinkovitosti i obnovljivih izvora energije, energetike, ventilacije, grijanja, klimatizacije, plinskih instalacija i elektrotehnike, koji će se održati 13. travnja 2010. u Sofiji, Bugarska.
Predmetno događanje, uz međunarodnu izložbu inovativnih rješenja i tehnologija ExpoEnergy 2010 (13 -16. travnja) i 6. međunarodni kongres ‘EE & RES for South-East Europe’ (14 – 16. travnja), dio je najvećeg foruma na temu energetske učinkovitosti i obnovljivih izvora energije koji se održava u Bugarskoj, Sofija, Inter Expo Center, a sudionicima pruža priliku predstaviti vlastite nove tehnologije potencijalnim klijentima, pronaći inovativna rješenja te ostvarenim izravnim poslovnim kontaktima postaviti temelje za razvoj uspješne poslovne i tehnološke suradnje.
Sudionici potvrđuju sudjelovanje dostavom ispunjenog obrasca (u prilogu) na adresu bkalokira@hgk.hr.
Prijave, kao i katalog s profilima prijavljenih tvrtki bit će objavljene na internet stranicama foruma (http://www.enterprise-europe-network.ec.europa.eu/public/bemt/home.cfm?eventid=2232&layout=3). Prijavljenim tvrtkama organizator dodjeljuje lozinku uz pomoć koje je moguće pregledati katalog i odabrati željene tvrtke za poslovne razgovore na B2B 4 Energy – EEN brokerage event-u. Konačan raspored poslovnih razgovora organizator će dostaviti svakom pojedinom sudioniku.
Sudjelovanje je besplatno za sudionike prijavljene putem mreže Europske poduzetničke mreže Hrvatske. Ostali sudionici plaćaju kotizaciju u iznosu od 96 bugarskih leva. Radni jezik foruma je engleski jezik.
U slučaju potrebe za dodatnim informacijama, molimo Vas da nam se slobodno obratite.

Info-dan „Mogućnosti za poduzetnike iz EU Programa za konkurentnost i inovacije (CIP)", Čakovec
2010-03-30 15:30
Pozivamo Vas na info-dan Mogućnosti za poduzetnike iz EU Programa za konkurentnost i inovacije (CIP), koji će se u suorganizaciji Ministarstva gospodarstva, rada i poduzetništva (MINGORP) te Hrvatske gospodarske komore – Europske poduzetničke mreže Hrvatska i Županijske komore Čakovec, održati 30. ožujka 2010. godine u Čakovec (točno mjesto održavanja biti će naknadno objavljeno – ovisno o interesu i broju prijavljenih sudionika), s početkom u 10 sati.
Info-dan u Čakovcu prvi je u nizu ciklusa Info-dana koje EEN organizira u suradnji s MINGORP-om, na temu Programa CIP, u više hrvatskih gradova, kao što su Zagreb, Osijek, Pula, Rijeka, Split, i Varaždin.
U okviru ovog poludnevnog info-dana, zainteresiranim poduzetnicima će se predstaviti ovaj opsežan program Europske unije, koji pod jednom kapom obuhvaća razne vidove potpore poduzetništvu i inovacijama, a prema programu u prilogu. Tako će se primjerice predstaviti potprogram namijenjen ekološkim inovacijama, mogućnosti predlaganja ICT projekata za javni sektor te mogućnosti financiranja akcija na području nove i obnovljive energije te unapređenje energetske učinkovitosti. Uvodno će biti predstavljen projekt Europske poduzetničke mreže Hrvatska (EEN) koji je također financiran iz CIP-a, a koji provodi Hrvatska gospodarska komora, kao i usluge koje se u okviru ovog projekta pružaju hrvatskim poduzetnicima. Program CIP predstavit će nacionalne kontakt osobe zadužene za svaki stup odnosno potprogram CIP-a iz nadležnih hrvatskih institucija (MINGORP i APIS IT).
Molimo Vas da svoje sudjelovanje potvrdite dostavom ispunjene prijavnice (u prilogu) putem e-pošte spetris@hgk.hr ili hgkck@hg.hr, ili na broj faxa 040 3111 161, najkasnije do 25. ožujka 2010.
Zbog ograničenog broja polaznika, rezervacija mjesta obavljat će se prema redoslijedu zaprimanja prijava, do popunjavanja kapaciteta dvorane.
Sudjelovanje na seminaru je besplatno, a sufinancira se iz sredstava Europske poduzetničke mreže Hrvatske.
